PATVIRTINTA

Plungės rajono Šateikių

pagrindinės mokyklos direktoriaus

2017 m. vasario 1 d. įsakymu

Nr. V-29-6

**PLUNGĖS RAJONO ŠATEIKIŲ PAGRINDINĖS MOKYKLOS MIKROAUTOBUSO VAIRUOTOJO PAREIGYBĖS APRAŠYMAS**

**L BENDROJI DALIS**

1. Vairuoti mokyklinį autobusą (19 vietų) gali vairuotojas, turintis Dl kategorijos kelių transporto priemonės vairuotojo teises ir nepriklausomai nuo to, kokios kategorijos (Dl ar D) transporto priemones jis turi teisę vairuoti, privalo turėti ne trumpesnę kaip trejų metų šių transporto priemonių vairavimo patirtį.
2. Mikroautobuso vairuotojo pareigybė atitinka C lygio kvalifikuoto darbuotojo pareigybę. Mikroautobuso vairuotoją priima į darbą, nustato jo pavaldumą ir atleidžia iš darbo Mokyklos direktorius savo įsakymu.
3. Prieš vairuotojo teisių įsigijimą vairuoti autobusą, skirtą žmonėms vežti, vairuo­tojas privalo pasitikrinti sveikatą ir vėliau sveikatą tikrintis ne rečiau kaip kartą per 2 metus.
4. Mikroautobuso vairuotojas privalo sąžiningai atlikti jam pavestą darbą, būti drausmingas, be žalingų polinkių į alkoholizmą ar narkomaniją, nuosaikaus būdo, kultūringas, laikytis bendrosios ir profesinės etikos normų.
5. Mikroautobuso vairuotojas turi būti greitos orientacijos, aštrios regos, mokantis greit ir teisingai įvertinti padėtį.
6. Mikroautobuso vairuotojas prieš pradėdamas darbą mokymo įstaigoje pri­valo išklausyti instruktavimą, kurio metu turi būti supažindintas su:
7. Lietuvos Respublikos saugaus eismo automobilių keliais įstatymo pagrindais;
8. Lietuvos Respublikos darbuotojų saugos ir sveikatos įstatymo pagrindais, vairuo­tojo saugos ir sveikatos instrukcija, Lietuvos Respublikos kelių transporto kodekso pagrindais bei kitais, jo darbui svarbiais teisės aktais.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Mikroautobuso vairuotojas privalo:
2. gerai žinoti kelių eismo taisykles ir praktiškai vadovautis jomis;
3. žinoti jo vairuojamo autobuso įrengimo, veikimo principus ir naudojimo bei priežiūros ypatybes;
4. gerai žinoti maršruto, kuriuo jis važinės ypatumus: sustojimo vietas, moksleivių skaičių, pavojingus kelio ruožus (slidžius, duobėtus, su vingiais ir susiaurėjimais, nuokalnėmis, įkalnėmis ir kt.);
5. žinoti moksleivių vežimo ypatybes poilsio dienomis, per ekskursijas, prasidėjus rudens ir žiemos sezonui bei nepalankioms oro sąlygoms;
6. žinoti kaip jam elgtis nelaimės metu, žinoti kaip jam elgtis autobuse kilus gaisrui, mokėti suteikti pirmąją medicinos pagalbą nukentėjusiems nelaimingo atsitikimo metu;
7. žinoti Mokyklos, kurioje jis dirba darbo tvarkos aprašą, pareigybės aprašymą.
8. Atvykti į darbą nustatytu laiku, gerai pailsėjusiam, blaiviam
9. Pačiam patikrinti autobuso techninę būklę, visų jo mechanizmų ir prietaisų būklę.
10. Tikrinimo metu ypatingą dėmesį atkreipti į:

10.1. autobuso kuro sistemos, šildymo ir tepimo sistemų būklę,

10.2. stabdžių ir vairo būklę;

10.3. autobuso vidaus apšvietimo, signalizavimo, kontrolinių prietaisų darbą;

10.4.artimųjų ir tolimųjų šviesų žibintų, gabaritinių ir stovėjimo šviesų, posūkio ro­dyklių ir kt. veikimą.

1. Patikrinti ar autobuse yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, autobuso remontui kelionėje reikalingi įrankiai ir atsarginės dalys.
2. Reikia patikrinti ar autobuso duslintuvo vamzdis tvarkingas, ar išmetamos dujos nepateks į autobuso saloną, autobuso padangų būklę, ar slėgis padangose atitinka norminį.
3. Patikrinti ar iš autobuso nesisunkia vanduo, kuras, tepalas, ar neįstringa durų už­darymo mechanizmas.
4. Reikia pasirūpinti, kad ant autobuso priekinės ir užpakalinės dalies būtų pritvir­tinti kvadratiniai geltonos spalvos skiriamieji ženklai su raudonu apvadu ir juodu kelio ženklo simboliu - "VAIKAI", kad ant autobuso šonų būtų užrašas "MOKYKLINIS".
5. Jeigu autobusas nešvarus, reikia išvalyti jo saloną, nuplauti autobuso išorę.
6. Išvykstant į kelionę reikia su savimi turėti vairuotojo pažymėjimą, transporto priemonės registravimo liudijimą ir jo valstybinės techninės apžiūros taloną, įstatymų nustatytą draudimo dokumentą, kelionės lapą, maršruto tvarkaraštį ir kitus būtinus dokumentus.
7. Kelių eismą kontroliuojantiems pareigūnams pareikalavus, reikia pateikti jiems atitinkamus dokumentus.
8. Mikroautobuso vairuotojo pareiga laiku ir saugiai nuvežti moksleivius į paskirties vie­tą (į mokyklą, iš mokyklos, į ekskursiją, iš ekskursijos ir į kitas vietas).
9. Laukti moksleivių nustatytose autobuso stovėjimo aikštelėse.
10. Užtikrinti, kad moksleiviai galėtų saugiai įlipti ir išlipti iš autobuso nustatytose sustojimo vietose pagal moksleivių gyvenamąją vietą.
11. Stebėti moksleivius, kad jie įliptų į autobusą ir išliptų iš jo tik autobusui sustojus. Įlipus moksleiviams, patikrinti ar autobuso durelės gerai uždarytos.
12. Reikalauti, kad moksleiviai liptų į autobusą ir išliptų iš jo tvarkingai, teikdami pirmenybę jaunesnio amžiaus mergaitėms ir berniukams bei invalidams.
13. Reikalauti iš moksleivių laikytis moksleivio elgesio taisyklių ir pačiam kultūrin­gai elgtis: nerėkti, nesikeikti, nerūkyti moksleivių akivaizdoje.
14. Moksleivius vežti su nuolat įjungtomis artimosiomis žibintų šviesomis. Šias ži­bintų šviesas bei avarinę šviesos signalizaciją įjungti sustojus, kai moksleiviai įlaipinami ar išlaipi­nami tamsoje ar esant prastai apžvalgai.
15. Išlipantiems iš autobuso moksleiviams paaiškinti, kad į kitą kelio ar gatvės pusę galima eiti tik nuvažiavus autobusui ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių.
16. Veždamas moksleivių autobuso vairuotojas turi būti labai atidus, pasirinkti saugų greitį, nepradėti staigiai važiuoti ar staigiai stabdyti, išskyrus atvejus, kai staigus stabdymas būtinas avarijai išvengti.
17. Veždamas moksleivius vairuotojas privalo atidžiai stebėti šviesoforų, eismą reguliuojančių pareigūnų signalus, kelio ženklus, kelių ženklinimą, autobuso mechanizmų ir prietaisų darbą.
18. Važiuoti per nesaugomą geležinkelio pervažą galima tik įsitikinus ar neartėja traukinys. Per saugomą geležinkelio pervažą reikia važiuoti tik tada, kai užtvaras pakeltas, šviesoforas išjungtas arba jame šviečia žalia šviesa, ir įsitikinus, kad neartėja traukinys.
19. Sustojus autobusui geležinkelio pervažoje, vairuotojas privalo nedelsdamas išlai­pinti moksleivius, bandyti nustumti autobusą nuo pervažos, o jeigu to padaryti neįmanoma ir girdisi artėjančio traukinio bildesys, reikia gestais signalizuoti garvežio mašinistui apie pavojų.
20. Mikroautobuso vairuotojas privalo:

30.1. nevežti mokykliniu autobusu pašalinių asmenų (ne moksleivių ir ne jų globoti­nių);

30.2. nevežti daugiau moksleivių, negu mokykliniame autobuse yra sėdimų vietų;

30.3. sugedus autobusui arba įvykus nelaimei, nepalikti moksleivių be priežiūros; įvy­kus nelaimei, jeigu yra sužeistų, nedelsiant kviesti policiją ir greitąją pagalbą, pačiam suteikti pir­mąją pagalbą nukentėjusiems; sugedus autobusui, kuriuo toliau tęsti kelionės neįmanoma, nurodyti moksleiviams, kaip geriausia ir saugiausia pasiekti mokyklą arba namus.

30.4. apie įvykusią nelaimę pranešti mokyklos vadovybei.

31. Kad autobuse nekiltų gaisras, vairuotojas privalo:

31.1. neleisti susikaupti ant autobuso variklio ir jo karterio dulkėms, susimaišiusioms su kuru ir tepalais;

31.2. nelaikyti ant variklio ir autobuse tepalų bei kuro valymui panaudotų skudurų;  
 31.3. nenaudoti atviros ugnies arti kuro sistemos ir kuro bako;

31.4. gerai prižiūrėti autobuso elektros įrenginius.

1. Jeigu autobuse kilo gaisras, reikia nedelsiant evakuoti iš jo moksleivius į saugią vietą ir gesinti ugnies židinį turimomis priemonėmis (gesintuvu, nedegiu audeklu, smėliu).
2. Mikroautobuso vairuotojas privalo kasdien aiškiai ir įskaitomai pildyti ke­lionės dokumentus, periodiškai atlikti autobuso techninę priežiūrą, laiku šalinti gedimus, galinčius turėti įtakos eismo saugumui, nustatytu periodiškumu paruošti ir pristatyti autobusą techninei apžiū­rai.
3. Negalėdamas atvykti į darbą dėl ligos ar kitų svarbių priežasčių iš anksto pranešti apie tai mokyklos vadovybei.
4. Esant reikalui atlikti kitus darbus, nurodytus mokyklos administracijos, nevirši­jant nustatyto darbo laiko.

**III. TEISĖS**

36. Mikroautobuso vairuotojas turi teisę:

36.1. neišvykti į kelionę, jeigu autobuso techninė būklė kelia avarijos grėsmę;

36.2. neišvykti į kelionę ir nevežti moksleivių esant pavojingoms eismo sąlygoms (ne­pravažiuojamais keliais, siaučiant audrai ir viesului, siaučiant pūgai ir kt);

36.3. reikalauti, kad darbdavys sudarytų tinkamas darbo ir poilsio sąlygas pagal galio­jančius įstatymus;

36.4. atsisakyti dirbti, jeigu pažeidžiamas darbo ir poilsio režimas;

36.5. reikalauti, kad darbdavys laikytųsi sutartinių įsipareigojimų;

36.6. reikalauti, kad būtų skiriama pakankamai lėšų autobuso naudojimui ir remontui;

36.7. reikalauti, kad žiemos sezonui būtų skirtos žieminės padangos.

**IV. ATSAKOMYBĖ**

1. Mikroautobuso vairuotojas atsako už jam patikėtų pareigų sąžiningą ir tiks­lų vykdymą.
2. Mikroautobuso vairuotojui gali būti taikomos drausminės nuobaudos, ma­terialinė, administracinė arba baudžiamoji atsakomybė, jeigu jis:
3. vairavo autobusą neblaivus, apsvaigęs nuo narkotikų ar kitokių kvaišalų;
4. įvykdė autoavariją, dėl ko buvo sudaužytos transporto priemonės, buvo moks­leivių ar kitų žmonių aukų, nepasirinkęs saugaus greičio nuriedėjo nuo kelkraščio, dėl ko autobusas apvirto ir buvo lengvai ar sunkiai (mirtinai) sužaloti moksleiviai;
5. pažeidinėjo darbo drausmę, dėl ko moksleiviai laiku nebuvo nuvežti į paskirties vietą (į mokyklą, iš mokyklos);
6. aplaidžiai vykdė arba nevykdė kitų savo pareigų.

Su pareigybės aprašymu susipažinau ir sutinku:

Data

(parašas) (vardas, pavardė)